Curs online: Agent Educatiu en Diabetis + 2026
2026-05-01 - 2026-05-29
La Federació Espanyola de Diabetis (FEDE), llança la primera edició del curs «Agent Educatiu en Diabetis +». Aquesta és una formació complementària a «Agent educatiu en diabetis». En aquesta ampliació, el curs inclou nous mòduls per fomentar l’educació terapèutica en diabetis de qualitat.
El curs està conformat per diverses sessions que aprofundeixen en temàtiques concretes relacionades amb la patologia i és totalment gratuït, 100% en línia i és requisit indispensable haver completat el curs «Agent educatiu en diabetis» en alguna de les seves edicions anteriors i estar associat/ada a l’ADC o qualsevol altra de les associacions membres de FEDE.
L’obertura de cada mòdul és de caràcter setmanal, i es pot completar el curs, si es vol, en les deu properes setmanes al llançament. Un cop s’hagi completat el curs, es rebrà un diploma acreditatiu que en certifica la realització.
Contingut del curs:

Mòdul 1: Malaltia renal crònica (ERC)
Mòdul 2: Sistema immune i diabetis
Mòdul 3: Edema macular diabètic
Mòdul 4: Biosimilars
Mòdul 5: Detecció precoç de la diabetis tipus 1
Mòdul 6: Peu diabètic
Mòdul 7: Noves tecnologies
Mòdul 8: Síndrome cardiorenal-metabòlica
Mòdul 9: Malaltia cardiovascular

Per a més informació sobre aquest programa formatiu, visita el següent enllaç: FEDE – Agent Educatiu en Diabetis +.
Instruccions per a la inscripció: Inscripció oberta només per a persones associades a l’ADC. Si el soci/a és el vostre fill/a o familiar, heu d’introduir les dades del soci/a. Se us redirigirà a una nova inscripció de FEDE on podeu introduir les dades del tutor en comptes del soci, seleccionant l’opció «familiar o cuidador» a l’apartat 10.
Inscripcions obertes fins al 29 de maig a les 9h.
Inscripció
Organitza: FEDE amb col·laboració d’ADC. En cas de voler més informació o necessitar anul·lar la teva assistència, escriu a adc@adc.cat.
Gràcies!

Barcelona: Clínic Obert - Viu la salut al carrer!
2026-05-09 09:30 - 16:00 (Europe/Madrid)
El proper dissabte 9 de maig de 2026 es celebra la segona edició del Clínic Obert. Un dia en què s’obren les portes del Campus per connectar amb la ciutadania, mostrant el que fan al Clínic, promovent hàbits saludables i fent prevenció de la salut, en una jornada que volem que sigui festiva i participativa.
Tot un matí de tallers, xerrades, punts informatius, activitats esportives (zumba, classes de swing, pilates, ioga…) , musicals, lúdiques i familiars, furgonetes de menjar saludable, tallers de cuina en directe… al carrer Casanova entre Provença i París. I també a la seu Maternitat.
📆 Dissabte, 9 de maig de les 9:30 a les 16h.
🎯 Campus Clínic (Carrer de Casanova entre Provença i París)
Més informació
ORGANITZA: Campus Clínic

Sant Vicenç dels Horts: Glucosa i emocions: l'eix invisible
2026-05-14 18:00 - 19:00
Taller teoricopràctic per entendre com l’estrès, el sistema nerviós i l’estat emocional poden influir en la glucèmia, tot i que “ho estiguis fent tot bé”. La teva glucosa no només respon al que menges. Respon a com penses i com et sents.
Al llarg de la sessió, explorarem aquesta connexió, sovint invisible, i compartirem eines pràctiques per fomentar una alimentació més conscient i gestionar les nostres emocions.
Dades del taller:
📍 On? Centre Cívic Virgínia Amposta. Carrer Antoni Mampel 1-3, Sant Vicenç dels Horts, 08620.
🗓️ Data: Dijous 14 de maig
🕖 Hora: a les 18:00 h.
🗣️ Xerrada a càrrec de: Amb Marta Mató, nutricionista i coach nutricional, especialista en alimentació antiinflamatòria i part de l’equip d’atenció al pacient de l’ADC. Dinamitza: Sandra Sepúlveda com a part d’ADC Baix Llobregat
Cal inscripció prèvia.
Inscripció
Organitza: ADC Baix Llobregat
En cas de voler més informació o necessitar anul·lar la teva assistència, escriu a adcbaixllobregat@adc.cat.

Girona: Falses veritats sobre els sucres i carbohidrats
2026-05-20 18:30 - 19:30
En aquesta sessió ens explicaran diferents factors relacionats amb l’alimentació que ens poden ajudar o perjudicar a l’hora de controlar la glucosa: aliments, combinacions i hàbits que la fan pujar; aliments, hàbits i errors del dia a dia; aliments que ens enganyen; i falsos mites.
Xerrada a càrrec de Maria Clara Dominkovics, Llicenciada en Ciència i Tecnologia dels Aliments, i amb gran experiència en nutrició i dietètica per a persones amb diabetis.

📍 A on? ADC Comarques Gironines. CCC. Girona-Rutlla. Carrer Rutlla, 20-22 17002 Girona
🗓️ Data: Dimecres 20 de maig
🕖 Hora: a les 18:30. Durada màxima 1 hora.
🗣️ Xerrada a càrrec de: Maria Clara Dominkovics, Llicenciada en Ciència i Tecnologia dels Aliments, Nutrició, i amb gran experiència en dietètica i nutricio en diabetis.
🗣️ Organitzat per: Anna Cardos i Olga Massaneda, equip de l’ADC Comarques Gironines.
Trobada presencial oberta a tothom, cal confirmar assistència.
Inscripció

Més informació a adcgirona@adc.cat. Tel. 972205020 / 670105230.
Us hi esperem!

Lleida: Com afecten les emocions a la meva diabetis?
2026-05-22 18:00 - 19:00
Xerrada amb Zakaria Darraz, psicòleg especialitzat en diabetis, on parlarem de com les emocions, les pors i l’estat d’ànim poden influir en el control de la malaltia.
📍 A on? Sala Jaume Magre. Carrer Bisbe Torres, 2, 25002, Lleida.
🗓️ Data: Divendres 22 de maig
🕖 Hora: a les 18.00 hores
🗣️ Xerrada a càrrec de: Zakarias Darraz, psicòleg especialitzat en diabetis.ADC Lleida: Esther i Francesc.
Activitat oberta a tothom, cal inscripció prèvia.
Inscripció
En cas de voler més informació, voler venir o necessitar anular, escriure a adclleida@adc.cat .
Gràcies!
Organitza ADC Lleida

Assemblea general ordinària ADC 2026
2026-05-30 10:30 - 12:00
L’assemblea ordinària de l’ADC d’aquest any 2026 tindrà lloc dissabte 30 de maig a les 10:30 hores a l’ADC- Serveis Centrals: Carrer Aragó 63, entresol 2ª, 08015, Barcelona.
Per poder assistir a l’Assemblea, cal fer obligatòriament la inscripció prèvia. Recomanem assistir només el soci/sòcia, o acompanyat/acompanyada per una persona com a màxim.
Inscripcions
Veure ordre del dia
Per qualsevol qüestió al respecte, no dubteu en fer-nos-ho saber.

Girona: Tècniques de relaxació
2026-06-10 18:00 - 19:00
En aquesta sessió dirigida per l’Olga Massaneda, psicòloga i part de l’equip d’ADC Comarques Gironines, descobrirem diferents tècniques de relaxació i quines són més adequades en cada situació i/o persona.

📍 A on? ADC Comarques Gironines. CCC. Girona-Rutlla. Carrer Rutlla, 20-22 17002 Girona.
🗓️ Data: Dimecres 10 de juny.
🕖 Hora: a les 18:00 i fins a les 19:00.
🎒 Cal portar: màrfega o similar.
🗣️ Xerrada a càrrec de: Olga Massaneda Comas, psicòloga i part de l’equip d’ADC Comarques Gironines.
Trobada presencial oberta a tothom, cal confirmar assistència.
Inscripció

Més informació a adcgirona@adc.cat. Tel. 972205020 / 670105230.
Us hi esperem!

Webinar: Esport i diabetis. Com calcular amb criteri?
2026-06-16 18:00 - 19:00
Una sessió pràctica per entendre com l’activitat física pot afectar la glucosa i aprendre estratègies per gestionar millor l’alimentació i prevenir hipoglucèmies durant l’esport.
Data: Dimarts 16 de juny.
Hora: A les 18.00 h.
Lloc: En línia, a través de la plataforma Jitsi. Rebràs l’enllaç al teu correu electrònic el dia abans de la xerrada.
Activitat oberta i gratuïta per a totes les persones interessades, amb inscripció prèvia.
Important: La sessió serà gravada.
Xerrada a càrrec de:
Jan Osul Vidal, dietista-nutricionista, antropometrista ISAK nivell 2 i màster en nutrició esportiva. Esportista amb DM1 i voluntari de l’ADC.
Què t’emportaràs?:

Entendre com els diferents tipus d’exercici poden influir en els nivells de glucosa en sang.
Recursos pràctics per prevenir hipoglucèmies durant l’activitat física.
Eines per prendre decisions amb més seguretat durant la pràctica esportiva.

Inscripció
Organitza:
ADC Barcelona.
Per a més informació o si necessiteu cancel·lar l’assistència, podeu fer-ho enviant un correu a adcbarcelona@adc.cat o al telèfon 93 45134 06.

L'Hospitalet: Diabetis i cor. Tot el que has de saber per cuidar-te!
2026-06-17 18:00 - 19:00
Aprèn més sobre la relació entre la diabetis i la salut cardiovascular. Parlarem de com la diabetis pot afectar el cor, així com de la importància de la prevenció i dels hàbits saludables, compartint consells pràctics sobre alimentació, activitat física i cura personal.
La sessió compta amb la col·laboració de Fundació CorAvant, entitat que treballa arreu de Catalunya oferint suport psicosocial a persones amb cardiopatia congènita i adquirida i a les seves famílies, en col·laboració amb hospitals de referència del territori.
Data: Dimecres 17 de juny.
Hora: A les 18.00 h.
Lloc: Centre Cultural Sant Josep. Avinguda d’Isabel la Catòlica, 32, 08901, L’Hospitalet de Llobregat.
Activitat oberta i gratuïta per a totes les persones interessades, amb inscripció prèvia.
Xerrada a càrrec de:
Rosana Moyano, Psicòloga Sanitària amb més de 20 anys d’experiència en l’acompanyament a les persones amb cardiopaties i psicòloga de referència de la Fundació CorAvant.
Inscripció
Organitza:
ADC L’Hospitalet amb la col·laboració de Fundació CorAvant.
Per a més informació o si necessiteu cancel·lar l’assistència, podeu fer-ho enviant un correu a adclhospitalet@adc.cat o al telèfon 934 51 34 06.

Webinar: Investigació en diabetis tipus 1, nous avenços cap a la cura
2026-07-08 18:00 - 19:00
Data: Dimecres 8 de juliol
Hora: A les 18.00 h.
Lloc: En línia, a través de la plataforma Jitsi. Rebràs l’enllaç al teu correu electrònic el dia abans de la xerrada.
Important: La sessió serà gravada.
Activitat oberta i gratuïta per a totes les persones interessades, amb inscripció prèvia.
En aquest webinar, Francesc Mitjans, Director Científic de Fundación DiabetesCERO, abordarà els progressos més recents en la lluita contra aquesta malaltia autoimmune, centrant-se en estratègies innovadores com les teràpies cel·lulars per reemplaçar les cèl·lules beta productores d’insulina i els fàrmacs immunomoduladors que frenen l’atac autoimmune.
Es revisarà la investigació translacional que accelera l’aplicació clínica d’aquestes troballes, així com els assaigs clínics més prometedors.
Xerrada a càrrec de:
Francesc Mitjans. Director Científic de Fundación DiabetesCERO. Doctor en Biologia per la Universitat de Barcelona, amb més de 35 anys d’experiència en recerca i desenvolupament de fàrmacs.
Ha treballat en l’àmbit farmacèutic, tecnològic i biotecnològic, participant en el desenvolupament de noves estratègies terapèutiques i és autor de 16 patents i 32 publicacions científiques internacionals. També ha estat investigador visitant al Scripps Research Institute als Estats Units i al Institut de Recherches sur Cancer a França i col·labora com a professor convidat a la Universitat de Barcelona i la Universitat Pompeu Fabra.
De què parlarem?

Diabetis tipus 1.
La investigació. Com funciona?
Immunoteràpia i teràpies cel·lulars: tractaments d’avantguarda.
Principals avenços en diabetis tipus 1.
Diagnòstic precoç: clau per al futur.

Inscripció
Organitza:
ADC Barcelona amb la col·laboració de Fundación DiabetesCERO.
Per a més informació o si necessiteu cancel·lar l’assistència, podeu fer-ho enviant un correu adcbarcelona@adc.cat o al telèfon 93 45134 06.

Girona: Mobilitat articular i rigidesa
2026-09-23 18:30 - 19:30
En aquesta activitat es realitzaran exercicis de mobilitat articular, estiraments, estabilització i enfortiment muscular, adaptats de manera individualitzada segons la valoració funcional de cada participant. L’objectiu és millorar el rang de moviment, disminuir la rigidesa articular i afavorir l’estabilitat i el control postural.
Data: Dimecres 23 de setembre.
Hora: A les 18.30 h.
Lloc: A ADC Comarques Gironines al CCC. Girona-Rutlla. Carrer Rutlla 20-22, 17002, Girona.
Activitat oberta i gratuïta per a totes les persones interessades, amb inscripció prèvia.
Xerrada a càrrec de:
Silvina Pérez, llicenciada en Kinesiologia, Osteopatia i Posturologia.
Què t’emportaràs?:

Millora del rang de moviment articular i reducció de la rigidesa.
Exercicis d’estabilització i enfortiment individualitzats.
Eines pràctiques per millorar el control postural en el dia a dia.

Inscripció
Organitza:
ADC Comarques Gironines. Per a més informació o si necessiteu cancel·lar l’assistència, podeu fer-ho enviant un correu a adcgirona@adc.cat o al telèfon 972 20 50 20 o al 670 105 230.

X Congrés Nacional de la Federación Española de Diabetes
2026-09-25 17:00 - 2026-09-26 17:30
La Federación Española de Diabetes (FEDE) anuncia la celebració del X Congrés Nacional, que tindrà lloc el divendres 25 i dissabte 26 de setembre del 2026 a Valladolid. Després de nou edicions, el congrés s’ha constituït com una de les trobades anuals més importants per a l’associacionisme en diabetis a Espanya, on les persones amb diabetis, acompanyants i cuidadors poden compartir les seves experiències i aprendre encara més sobre la patologia.
Què ens espera en aquesta edició? El lema escollit aquest any, amb motiu del 40è aniversari de FEDE, ha estat “Viure amb diabetis: 40 anys transformant vides”, per tal de posar en valor la dedicació de l’entitat envers les persones amb diabetis i les implicacions de la seva feina. L’associacionisme no es presenta tan sols com un suport als pacients, sinó que és capaç de canviar-nos la vida en molts sentits.
Qui hi pot assistir? El congrés està obert a: Persones associades a entitats de FEDE, familiars, públic general interessat en diabetis, professionals de l’àmbit sanitari, etc.
Quines són les quotes? Hi ha quotes diferenciades per a socis/es de l’ADC i no socis/es. Els socis/es també podeu gaudir d’una quota encara més reduïda si feu la inscripció i pagament abans del 24 de juliol. Els joves i infants menors de 14 anys associats a l’ADC entren gratis però han de fer la inscripció igualment.
On tindrà lloc el congrés? Centro Cultural Miguel Delibes de Valladolid.
Us animem a anar-hi! Més informació, detalls del programa, quotes, cancel·lacions i condicions d’inscripció a la web oficial del Congrés:
Més informació i programa

Instruccions per a la inscripció: És important que els assistents emplenin el formulari d’inscripció amb les dades correctes, ja que seran les dades de què disposa FEDE per contactar amb vosaltres. Posteriorment a l’emplenament del formulari, s’haurà d’abonar el valor de la inscripció per transferència bancària al número de compte:
Banc: Santander
Compte bancari: [REDACTED]
Beneficiari: Federació Espanyola de Diabetis (FEDE)
És important que al comprovant de l’abonament s’especifiqui el nom i cognoms de l’inscrit (els mateixos del formulari). Heu d’enviar-lo a l’adreça electrònica: congresofede@fedesp.es.
Formulari d’inscripcions

Un cop realitzada la inscripció, els usuaris no podran accedir al sistema per modificar-ne la reserva. En cas necessari s’hauran de posar en contacte amb l’equip tècnic de FEDE a través de l’adreça següent: congresofede@fedesp.es.

Per a qualsevol dubte sobre la inscripció: congresofede@fedesp.es.
